TKทุ่ม200ล้านซื้อเซทเทเลม
บริษัทTK พร้อมทุ่มซื้อหุ้นทั้งหมดของเซทเทเลม ในราคาไม่เกิน 200 ล้านบาท&nbsp;
17 มี.ค. 2554

บริษัทTK พร้อมทุ่มซื้อหุ้นทั้งหมดของเซทเทเลม ในราคาไม่เกิน 200 ล้านบาท 
นางสาวปฐมา พรประภา กรรมการผู้จัดการ บริษัท ฐิติกร(TK) เปิดเผยว่า คณะกรรมการมีมติอนุมัติให้บริษัทฯ เข้าซื้อหุ้นทั้งหมดของบริษัท เซทเทเลม (ประเทศไทย) จาก BNP Paribas Personal Finance S.A. .ในราคาไม่เกิน 200 ล้านบาท   ทั้งนี้ บริษัทจะซื้อหุ้นจำนวนทั้งสิ้น 35.74 ล้านหุ้น  ในราคาซื้อขายไม่เกินหุ้นละ 5.6 บาท จากราคาพาร์หุ้นละ 100 บาท คาดว่าจะซื้อขายหุ้นแล้วเสร็จภายในสิ้นเดือนเมษายน 2554 แต่บริษัทจะต้องได้รับความเห็นชอบจากที่ประชุมผู้ถือหุ้นอนุมัติการเข้าทำรายการดังกล่าวด้วยคะแนนเสียงไม่น้อยกว่า 3 ใน 4 ของจำนวนเสียงทั้งหมดของผู้ถือหุ้นซึ่งมาประชุมและมีสิทธิออกเสียงลงคะแนน สำหรับการซื้อหุ้นบริษัท เซทเทเลมฯ เดิมประกอบธุรกิจประเภทใกล้เคียงกับTK และมีฐานลูกค้าที่อยู่ในกลุ่มลูกค้าเป้าหมายของบริษัทฯ ดังนั้น จะทำให้บริษัทฯ สามารถใช้ประโยชน์จากสินทรัพย์ที่มีอยู่เดิมของบริษัท เซทเทเลมฯ เช่น ข้อมูลลูกค้า และระบบงาน ได้อย่างเต็มที่ และจะส่งผลให้บริษัทฯ สามารถดำเนินงานตามแผนงานในการขยายฐานลูกค้า และส่วนแบ่งทางการตลาดของบริษัทฯ ต่อไปในอนาคตได้อย่างรวดเร็วและสะดวกยิ่งขึ้น